Document ID: 32014D0745

DEĊIŻJONI TA' IMPLIMENTAZZJONI TAL-KUMMISSJONI
tat-28 ta' Marzu 2014
li temenda d-Deċiżjoni 98/536/KE dwar il-lista ta' laboratorji nazzjonali ta' referenza
(notifikata bid-dokument C(2014) 1920)
(2014/745/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 96/23/KE tad-29 ta' April 1996 dwar miżuri għall-monitoraġġ ta' ċerti sustanzi u residwi tagħhom f'annimali ħajjin u prodotti tal-annimali u li tħassar id-Direttivi 85/358/KEE u 86/469/KEE u d-Deċiżjonijiet 89/187/KEE u 91/664/KEE (1), u b'mod partikolari t-tielet subparagrafu tal-Artikolu 14(1) tagħha,
Billi:
(1)
Id-Direttiva 96/23/KE tistabbilixxi l-miżuri għall-monitoraġġ tas-sustanzi u l-gruppi tar-residwi mniżżla fl-Anness I tagħha.
(2)
F'konformità mal-Artikolu 14(1) tad-Direttiva 96/23/KE kull Stat Membru għandu jagħżel tal-inqas laboratorju nazzjonali wieħed ta' referenza, li għandu jkun responsabbli għal ċerti xogħlijiet stipulati f'dik id-Direttiva. L-istess Artikolu jistipula wkoll li għandha titħejja lista mill-Kummissjoni ta' dawn il-laboratorji.
(3)
Il-lista ta' laboratorji nazzjonali ta' referenza għas-sejba ta' residwi bħalissa hija stabbilita fl-Anness tad-Deċiżjoni tal-Kummissjoni 98/536/KE (2).
(4)
Ċerti Stati Membri għażlu laboratorji nazzjonali addizzjonali ta' referenza jew bidlu l-laboratorji magħżula b'laboratorji oħrajn. Barra minn hekk, il-koordinati tal-kuntatt u l-gruppi ta' residwi mmonitorjati minn ċerti laboratorji li bħalissa huma elenkati fl-Anness tad-Deċiżjoni 98/536/KE nbidlu. Għalhekk, fl-interess taċ-ċarezza u l-konsistenza tal-liġi tal-Unjoni, jixraq li l-lista ta' laboratorji nazzjonali ta' referenza stabbilita fl-Anness ta' din id-Deċiżjoni tiġi aġġornata.
(5)
Għaldaqstant, id-Deċiżjoni 98/536/KE għandha tiġi emendata skont dan.
(6)
Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
L-Anness tad-Deċiżjoni 98/536/KE jinbidel bit-test tal-Anness ta' din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, it-28 ta' Marzu 2014.

Labels: 7
20
17
6